el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el es es en en el en el el el el el el el el el el el el el az en es en en el en el el el el el el el el el el el el el en el en el en el fr el fr el en el en el en el fr el en el en el en el en el en el fr el el el el el en el el el el el en el en
Για πρώτη φορά στην καριέρα του και στην 11η συμμετοχή του στο Αμερικανικό Όπεν, ο Μάρκος Παγδατής βρίσκεται στη δεύτερη εβδομάδα του τελευταίου Grand Slam της σεζόν μετά την απαιτητική νίκη επί του Ράιαν Χάρισον στον 3ο γύρο της διοργάνωσης!
Με την πρόκρισή του στη φάση των “16” του US Open, ο Μάρκος Παγδατής ολοκλήρωσε έναν στόχο στην καριέρα του, καταφέρνοντας να ολοκληρώσει την παρουσία του στη δεύτερη εβδομάδα όλων των Grand Slam τουρνουά.
Ο φιναλίστ του Australian Open 2006 και ημιφιναλίστ του Wimbledon την ίδια χρονιά, μετά τις νίκες επί των Μπαγκνίς, Περ στους δύο πρώτους γύρους του Αμερικανικού Όπεν, κέρδισε και τον φορμαρισμένο Ράιαν Χάρισον που προερχόταν από τα προκριματικά αλλά και από την πολύ μεγάλη επικράτηση κόντρα στον Μίλος Ράονιτς στο 2ο γύρο.
Με μεστό και πειθαρχημένο παιχνίδι και παρά την κατάρρευση στο 3ο σετ, ο Μάρκος επικράτησε 6-3, 7-6(4), 1-6, 6-1 του Χάρισον και προκρίθηκε στον 4ο γύρο, όπου τον περιμένει ένα σπουδαίο παιχνίδι κόντρα στον “hot” Γκάελ Μονφίς!
Ο Χάρισον έδειχνε έτοιμος να πετύχει και δεύτερη συνεχόμενη μεγάλη νίκη στην πατρίδα του και είχε σημαντικό σύμμαχο στο Court 17 τους συμπατριώτες του που έκαναν ότι μπορούσαν από την κερκίδα να ωθήσουν στη νίκη τον νεαρό Αμερικανό.
Η ατμόσφαιρα στο περιφερειακό court του National Tennis Center, έφερε μνήμες στον Παγδατή από το αξέχαστο παιχνίδι με τον Άντρε Άγκασι το 2006 στο τελευταίο US Open του θρυλικού Αμερικανού.
“Το παιχνίδι με τον Άγκασι στο Arthur Ashe με 23,000 από πίσω του, ήταν το πιο δύσκολο της καριέρας μου οπότε ξέρω πολύ καλά πως είναι να έχεις αντίπαλο και τον κόσμο. Ο Ράιαν έκανε ένα εξαιρετικό τουρνουά, ήταν πολύ δύσκολο ματς και είμαι πολύ χαρούμενος που κατάφερα να κερδίσω.
“Έχω παίξει στη δεύτερη εβδομάδα όλων των Grand Slam, εκτός από εδώ. Είμαι ευτυχισμένος που τελικά τα κατάφερα και στη Νέα Υόρκη” δήλωσε ο 31χρονος Κύπριος.
Ο Παγδατής ολοκλήρωσε το ματς με 37 winners και 31 αβίαστα λάθη παίζοντας πολύ καλά από τη βασική γραμμή ενώ ανέβηκε πολλές φορές στο φιλέ, κερδίζοντας τους περισσότερους πόντους (21/35 – 60%).
Ήταν μια ολοκληρωμένη εμφάνιση για τον άσο από τη Μεγαλόνησο που μπορεί να αποτελέσει οδηγό για τη δύσκολη συνέχεια.
Παγδατής και Μονφίς έχουν συναντηθεί μόλις τρεις φορές, παρότι έχουν ξεκινήσει μαζί την καριέρα του, με τον Γάλλο να έχει φύγει νικητής από τις δύο…
Η πιο πρόσφατη, πριν μερικές εβδομάδες στο Σινσινάτι όπου ο Μονφίς επικράτησε 7-5, 6-0.
Πριν 9.5 χρόνια ήταν η τελευταία φορά που ο Παγδατής έφτασε σε προημιτελική φάση Grand Slam διοργάνωσης, στο Australian Open 2007.